Kommissionens forordning (EF) nr. 2557/2001

af 28. december 2001

om ændring af bilag V til Rådets forordning (EØF) nr. 259/93 om overvågning af og kontrol med overførsel af affald inden for, til og fra Det Europæiske Fællesskab

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab(1), senest ændret ved Kommissionens beslutning 1999/816/EF(2), særlig artikel 16, stk. 1, og

ud fra følgende betragtninger:

(1) Ved Rådets afgørelse 93/98/EØF(3) blev Fællesskabet fra den 7. februar 1994 part til Basel-konventionen om kontrol med grænseoverskridende overførsel af farligt affald og bortskaffelsen heraf.

(2) Der blev vedtaget en liste over farligt affald i overensstemmelse med artikel 1, stk. 4, i Rådets direktiv 91/689/EØF af 12. december 1991 om farligt affald(4), som ændret ved direktiv 94/31/EF(5) og ændret i lyset af notifikationer fra medlemsstaterne. Den seneste version af den pågældende liste over farligt affald er inkluderet i Kommissionens beslutning 2000/532/EF(6), senest ændret ved Rådets beslutning 2001/573/EF(7).

(3) Fællesskabet har godkendt OECD-Rådets beslutning C(2001) 107 om revision af beslutning C(92) 39/final om kontrol med grænseoverskridende overførsel af affald med henblik på nyttiggørelse, herunder særlig del II i Appendix 4, der anfører det affald, der skal underkastes den såkaldte orange kontrolprocedure i den pågældende beslutning.

(4) OECD-Rådets beslutning C(2001) 107, herunder Part II i Appendix 4 hertil, er kun bindende for medlemsstaterne og Fællesskabet, når de nødvendige fællesskabsprocedurer er færdige(8). Det er derfor nødvendigt at sikre, at OECD-ændringer vedrørende Part II i Appendix 4, hvad denne forordning angår, er gennemført i fællesskabslovgivningen fra samme dato som ændringerne i beslutning 2000/532/EF, nemlig den 1. januar 2002.

(5) Bilag V til Rådets forordning (EØF) nr. 259/93 skal ændres for at sikre, at del 2 og 3 deri tager fuldt hensyn til den seneste liste over farligt affald, der er vedtaget i overensstemmelse med artikel 1, stk. 4, i direktiv 91/689/EØF og den seneste liste over affald, der er vedtaget af OECD-Rådet og godkendt af Fællesskabet.

(6) De i denne forordning fastsatte foranstaltninger er i overensstemmelse med udtalelse fra det udvalg, der er nedsat efter artikel 18 i direktiv 75/442/EØF -

UDSTEDT FØLGENDE FORORDNING:

Artikel 1

Bilag V til Rådets forordning (EØF) 259/93 erstattes af teksten i bilaget til nærværende forordning.

Artikel 2

Denne forordning træder i kraft den 1. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. december 2001.

På Kommissionens vegne

Margot Wallström

Medlem af Kommissionen

(1) EFT L 30 af 6.2.1993, s. 1.

(2) EFT L 316 af 10.12.1999, s. 45.

(3) EFT L 39 af 16.2.1993, s. 1.

(4) EFT L 377 af 31.12.1991, s. 20.

(5) EFT L 168 af 2.7.1994, s. 28.

(6) EFT L 226 af 6.9.2000, s. 3.

(7) EFT L 203 af 28.7.2001, s. 18.

(8) Rådets konklusion af 12. juni 2001.

BILAG

"BILAG V

Indledning

1. Bilag V indskrænker ikke anvendelsen af direktiv 75/442/EØF, som ændret ved direktiv 91/156/EØF og direktiv 91/689/EØF.

2. Dette bilag består af tre dele, hvoraf del 2 og 3 kun finder anvendelse, hvis del 1 ikke finder anvendelse. For at afgøre, om en given affaldstype er omfattet af bilag V til Rådets forordning (EØF) nr. 259/93, undersøges det derfor først, om affaldstypen er opført i del 1 i bilag V; hvis dette ikke er tilfældet, om den er opført i del 2, og hvis dette ikke er tilfældet, om den er opført i del 3.

Del 1 er opdelt i to afsnit: afsnit A, der indeholder affald, der er klassificeret som farligt i medfør af Basel-konventionen, og som derfor er underkastet eksportforbuddet, og afsnit B, som indeholder affald, der ikke er omfattet af eksportforbuddet.

Hvis noget affald optræder i del 1, skal det kontrolleres, om det er nævnt i liste A eller i liste B. Kun hvis affald hverken optræder i liste A eller liste B i del 1, skal det kontrolleres, om det optræder blandt det farlige affald i del 2 eller i del 3, og hvis det er tilfældet, om det omfattes af udførselsforbuddet.

3. Medlemsstaterne kan i undtagelsestilfælde, på grundlag af dokumentation forelagt på passende vis af indehaveren, bestemme, at en given affaldstype i dette bilag er udelukket fra eksportforbuddet i artikel 16, stk. 1, i forordning (EØF) nr. 259/93, som ændret, hvis det pågældende affald ikke udviser nogen af de egenskaber, der er opført i bilag III til direktiv 91/689/EØF, under hensyntagen til de i Kommissionens beslutning 2000/532/EF som ændret fastsatte grænseværdier for så vidt angår H3 til H8, H10 og H11 i det nævnte bilag.

I sådanne tilfælde underretter den pågældende medlemsstat det påtænkte importland, inden den træffer beslutning herom. Medlemsstaterne skal inden udgangen af hvert kalenderår anmelde sådanne tilfælde til Kommissionen, som videresender oplysningerne til de andre medlemsstater og til Basel-konventionens sekretariat; Kommissionen kan fremsætte bemærkninger på grundlag af de indsendte oplysninger og i givet fald forelægge det i medfør af artikel 18 i direktiv 75/442/EØF nedsatte udvalg forslag til tilpasning af bilag V til Rådets forordning (EØF) nr. 259/93.

4. At en given affaldstype ikke er opført i dette bilag eller er opført i del 1, liste B, udelukker ikke, at dette affald, i et givet tilfælde, betegnes som farligt og derfor underkastes eksportforbuddet artikel 16, stk. 1, i forordning (EØF) nr. 259/93, hvis det udviser nogen af de egenskaber, der er opført i bilag III til direktiv 91/689/EØF, under hensyntagen til de i Kommissionens beslutning 2000/532/EF som ændret fastsatte grænseværdier for så vidt angår H3 til H8, H10 og H11 i det nævnte bilag, som fastsat i artikel 1, stk. 4, andet led, i direktiv 91/689/EØF og i overskriften til bilag II til forordning (EØF) nr. 259/93.

I sådanne tilfælde underretter den pågældende medlemsstat det påtænkte importland, inden den træffer beslutning herom. Medlemsstaterne skal inden udgangen af hvert kalenderår anmelde sådanne tilfælde til Kommissionen, som videresender oplysningerne til de andre medlemsstater og til Basel-konventionens sekretariat. Kommissionen kan fremsætte bemærkninger på grundlag af de indsendte oplysninger og i givet fald forelægge det i medfør af artikel 18 i direktiv 75/442/EØF nedsatte udvalg forslag til tilpasning af bilag V til Rådets forordning (EØF) nr. 259/93.

DEL 1

Liste A (Bilag VIII til Basel-konventionen)

>TABELPOSITION>

Liste B (Bilag IX til Basel-konventionen)

>TABELPOSITION>

DEL 2

Affald anført i bilaget til Kommissionens beslutning 2000/532/EF som ændret. Affald markeret med en asterisk betragtes som farligt affald i henhold til direktiv 91/689/EØF om farligt affald(1).

>TABELPOSITION>

DEL 3

Affald fra Appendix 4, Part II i OECD-Rådets beslutning C(2001) 107 om revision af beslutning C(92) 39/final om kontrol med grænseoverskridende overførsel af affald med henblik på nyttiggørelse. Affald betegnet med AB 130, AC 250, AC 260 og AC 270 er slettet, da disse affaldsformer efter proceduren i artikel 18 i direktiv 75/442/EØF klart er betegnet som ikke farlige og derfor ikke underkastet eksportforbuddet i artikel 16, stk. 1.

METALHOLDIGT AFFALD

>TABELPOSITION>

AFFALD INDEHOLDENDE HOVEDSAGELIGT UORGANISKE BESTANDDELE, MEN SOM OGSÅ KAN INDEHOLDE METALLER OG ORGANISKE MATERIALER

>TABELPOSITION>

AFFALD INDEHOLDENDE HOVEDSAGELIGT ORGANISKE BESTANDDELE, MEN SOM OGSÅ KAN INDEHOLDE METALLER OG UORGANISKE MATERIALER

>TABELPOSITION>

AFFALD SOM KAN INDEHOLDE ENTEN UORGANISKE ELLER ORGANISKE BESTANDDELE

>TABELPOSITION>

AFFALD INDEHOLDENDE HOVEDSAGELIGT UORGANISKE BESTANDDELE, MEN SOM OGSÅ KAN INDEHOLDE METALLER OG ORGANISKE MATERIALER

>TABELPOSITION>

(1) Ved identificeringen af affald på denne liste er introduktionen til bilaget i Kommissionens beslutning 2000/532/EF som ændret relevant."